TPS อัพเป้ารายได้ปี 65 โต 50% ตุนแบ็กล็อกกว่า 1.4 พันลบ.
TPS ร่วมงาน “Opportunity Day” เปิดแผนธุรกิจปรับเพิ่มเป้ารายได้ปี 65 เป็นเติบโต 50% จากเดิมคาดโต 25%  หลังตุนแบ็กล็อกกว่า 1.4 พันลบ. ทยอยรับรู้รายได้ต่อเนื่อง ลุยประมูลงานใหม่เพียบ
TPS อัพเป้ารายได้ปี 65 โต 50% จากเดิมคาดโต 25%  หลังตุนแบ็กล็อกกว่า 1.4 พันลบ. ทยอยรับรู้รายได้ต่อเนื่อง
29 ก.ย. 2565

นายเมธี วิธวาศิริ กรรมการและรองกรรมการผู้จัดการใหญ่ สายงานปฏิบัติการ และนายธงชัย สุบิน ผู้ช่วยกรรมการผู้จัดการใหญ่ สายงานปฏิบัติการ บริษัท เดอะแพรคทิเคิลโซลูชั่น จำกัด (มหาชน) หรือ TPS ร่วมนำเสนอผลการดำเนินงานงวดไตรมาส 2/65 และแผนการดำเนินธุรกิจในครึ่งปีหลังของปี 2565 ในงานบริษัทจดทะเบียนพบผู้ลงทุน “Opportunity Day” ผ่านระบบ Video Conference โดยระบุว่า บริษัทฯ ได้ปรับเพิ่มเป้าหมายรายได้ของปีนี้เติบโตที่ระดับ 50% จากเป้าหมายเดิมที่ 25% เนื่องจากปัจจุบันมี Backlog อยู่ที่ 1,441 ล้านบาท ซึ่งจะทยอยรับรู้รายได้ตั้งแต่ครึ่งปีหลังเป็นต้นไป พร้อมทั้งเดินหน้าเข้าประมูลงานใหม่ทั้งภาครัฐและเอกชนอย่างต่อเนื่อง ซึ่งจะเน้นเข้าประมูลงานของภาครัฐเพิ่มมากขึ้น จึงมั่นใจว่าจะช่วยสนับสนุนรายได้ในปีนี้เติบโตตามเป้าหมาย